สวัสดีครับ ผมมีตุ่มดำๆขึ้นตามตัว ไม่รู้สึกคัน แต่มันไม่หายซักที เป็นมาประ2-3เดือนแล้วครับ ผมกังวลมากเลยตอนนี้ ผมอยากรู้มันคืออะไร ///ขอบครับ
สวัสดีค่ะ ตุ่มดำตามตัวอาจเกิดได้ตามหลังการอักเสบที่บริเวณผิวหนังซึ่งมีสาเหตุมาจาก-ผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับ-ผื่นผิวหนังอักเสบจากการสัมผัส เช่นสบู่ โลชั่น น้ำหอม-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว อาจเจ็บได้เล็กน้อย แต่มักไม่คันชัดเจน-ตุ่มถูกแมลงกัด มักเป็นตามนอกร่มผ้า เป็นตุ่มแดงและคันนำมาก่อนจะหายเป็นรอยดำ-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มาก-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้การดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มโดยตรง ปกติแล้วถ้าเป็นรอยดำตามหลังการอักเสบมักค่อยๆจางหายไปได้เอง ไม่ต้องรักษาอะไรหากตุ่มปวด บวม แดง ลุกลามมาก ไม่ยุบไปเอง ควรไปพบแพทย์เพื่อตรวจอีกครั้ง